**N Á R O D N Á R A D A  S L O V E N S K E J R E P U B L I K Y**

**V. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

Návrh

Zákon

z ... 2010,

ktorým sa mení a dopĺňa zákon č. 522/2008 Z. z. o vyznamenaniach Slovenskej republiky

Národná rada Slovenskej republiky sa uzniesla na tomto zákone:

Čl. I

Zákon č. 522/2008 Z. z. o vyznamenaniach Slovenskej republiky sa mení a dopĺňa takto:

1. V § 2 sa dopĺňa odsek 3, ktorý znie:

„(3) Iné vyznamenania sú vyznamenania podľa osobitných predpisov.“.

2. V § 8 ods. 1 sa na konci pripájajú tieto vety: „ Medaila prezidenta Slovenskej republiky sa udeľuje aj občanom Slovenskej republiky, ktorí sa s nasadením vlastného života zaslúžili o záchranu ľudského života alebo záchranu značných materiálnych hodnôt. Medaila prezidenta Slovenskej republiky sa výnimočne udeľuje aj občanom iných štátov.“.

3. V § 11 ods. 1 sa za slovo „dvojkríža“ vkladajú slová „a Medaily prezidenta Slovenskej republiky občanom iných štátov“.

4. V § 11 ods. 2 v druhej vete sa za slovo „dvojkríža“ vkladajú slová „a Medailu prezidenta Slovenskej republiky občanom iných štátov“.

5. V § 17 ods. 1 v prvej vete sa za slovo „dvojkríža“ vkladajú slová „a Medaily prezidenta Slovenskej republiky občanom iných štátov“.

6. V prílohe č. 6 čl. I v prvom bode sa slová „60 mm“ nahrádzajú slovami „40 mm“ a v treťom bode sa slová „60mm“ nahrádzajú slovami „55 mm“.

Čl. II

Tento zákon nadobúda účinnosť 1. marca 2011.